US se klasgeld styg met 8% | Netwerk24
US se klasgeld styg met 8%
Deur James De Villiers, News24 12 Oktober 2017 13:03
Die Universiteit Stellenbosch se klasgeld vir 2018 styg met 8%, het die universiteit bevestig.
Dit kom terwyl die meeste van die land se universiteite op die uitkoms van pres. Jacob Zuma se kommissie oor klasgeld wag voordat hulle aankondigings oor hul klasgeld maak.
Die universiteit sê in ’n verklaring dat die instelling se langtermyn finansiële stabiliteit en wêreldklas akademiese kwalifikasies van die verhoging in die klasgeld afhang.
Benewens die 8%-styging sal koshuisgeld met 9.2% styg en etes in koshuise met 8%.
Meer oor: Universiteit Van Stellenbosch | Klasgelde | 2018
NMU-visekanselier: Gratis hoër onderrig is onmoontlik Nanotegnologie - Wikipedia
Nanotegnologie is die manipulasie van materie op ’n atomiese en molekulêre skaal. Die vroegste, algemeen gebruikte beskrywing van nanotegnologie het verwys na die manipulasie van atome en molekules vir die vervaardiging van produkte op ’n makroskaal (waarna nou ook as molekulêre nanotegnologie verwys word). ’n Breër beskrywing is later opgestel deur die National Nanotechnology Initiative wat dit nou definieer as die manipulasie van enige deeltjes in die grootteorde van nanometers (afkorting nm, ’n miljardste van ’n meter).
Dit dek dus nou ’n baie wye veld wat in verskeie soorte wetenskap gebruik word, soos oppervlakwetenskap, organiese chemie, molekulêre biologie, mikrovervaardiging, ens. Die toepassing daarvan is ewe uiteenlopend.
Wetenskaplikes debatteer tans oor die toekomstige implikasies van nanotegnologie. Baie nuwe materiale kan daarmee geskep word soos medisyne, elektronika en biomateriale. Aan die ander kant word baie vrae daaroor gevra nes oor enige ander nuwe tegnologie, soos oor die vlakke van giftigheid en die uitwerking daarvan op die omgewing. Baie mense voel bogenoemde faktore regverdig spesiale maatreëls om nanotegnologie te reguleer.
↑ Saini, Rajiv; Saini, Santosh, Sharma, Sugandha (2010). “Nanotechnology: The Future Medicine”. Journal of Cutaneous and Aesthetic Surgery 3 (1): 32–33. doi:10.4103/0974-2077.63301.
↑ Cristina Buzea, Ivan Pacheco, and Kevin Robbie (2007). “Nanomaterials and Nanoparticles: Sources and Toxicity”. Biointerphases 2 (4): MR17–71. doi:10.1116/1.2815690.
Ontsluit van "https://af.wikipedia.org/w/index.php?title=Nanotegnologie&oldid=1528230"
Die bladsy is laas op 29 Januarie 2017 om 04:20 bygewerk.